## Odluka o osnivanju Povjerenstva za potporu potrošača

### NN 3/1998 (9.1.1998.), Odluka o osnivanju Povjerenstva za potporu potrošača

# **VLADA REPUBLIKE HRVATSKE**

Na temelju članka 19. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94), Vlada Republike Hrvatske
je na sjednici održanoj 8. siječnja 1998. godine donijela

## **ODLUKU**

### **O OSNIVANJU POVJERENSTVA ZA POTPORU POTROŠAČA**

I.

Ovom Odlukom osniva se Povjerenstvo za potporu potrošača (u daljnjem
tekstu: PPP).

II.

Zadaća PPP je zaštita potrošača od prekomjernog povećanja odnosno nedovoljnog
sniženja cijena pojedinih proizvoda i usluga koje se opravdava uvođenjem
poreza na dodanu vrijednost.

III.

U ostvarivanju zadaće iz točke II. ove Odluke, PPP osobito:

- prati i analizira visinu i strukturu cijena proizvoda i usluga, poglavito
onih koje su bitne za standard pučanstva s nižim dohotkom;

- izvješćuje potrošače i putem sredstava javnog priopćavanja objavljuje
podatke o neopravdanim povećanjima, odnosno nedovoljnim sniženjima cijena
proizvođača i trgovaca roba te izvoditelja radova i pružatelja usluga;

- izvješćuje i predlaže Vladi Republike Hrvatske mjere zaštite potrošača.

IV.

PPP ima predsjednika i 24 člana.

U PPP se imenuju:

- *za predsjednika:*

- mr. Martina Dalić, pomoćnica ministra financija za makroekonomske
analize i prognoze,

- *za članove:*

1. Katica Amidžić-Peročević, viša savjetnica za PDV u Središnjem uredu
Porezne uprave,

2. Gordana Borojević, pomoćnica ministra turizma,

3. Mr. Miroslav Božić, pomoćnik ministra poljoprivrede i šumarstva,

4. Dr. Vesna Brčić-Stipčević, Ekonomski fakultet, Katedra za trgovinu
i turizam,

5. Božica Brkan, novinarka,

6. Dr. Zlatan Fröhlich, Hrvatska gospodarska komora

7. Darko Horvatić, novinar,

8. Ivica Ihas, predsjednik Sindikata državnih i lokalnih službenika
i namještenika,

9. Željko Ivančević, glavni ravnatelj Hrvatske udruge poslodavaca,

10. Juraj Ivanković, predsjednik Sindikata umirovljenika Hrvatske,

11. Nikola Jelić, novinar,

12. Branko Jordanić, pomoćnik ministra gospodarstva,

13. Mr. Neven Jurica, predstojnik Ureda za priopćavanje Vlade Republike
Hrvatske

14. Mr. Marina Kesner-Škreb, Institut za javne financije,

15. Dr. Dragan Kovačević, predsjednik Odbora za gospodarstvo, razvitak
i obnovu Zastupničkoga doma Hrvatskoga državnoga sabora

16. Mr. Kruno Kovačević, pomoćnik ministra gospodarstva,

17. Vedran Kukavica, novinar,

18. Mr. Branko Letina, Hrvatska obrtnička komora,

19. Dr. Sanja Mađarević, načelnica za makroekonomske analize u Ministarstvu
financija,

20. Nada Mamić, savjetnica predsjednika Vlade Republike Hrvatske,

21. Mr. Adolf Matejka, izvršni direktor Sektora za centralno bankarske
operacije Hrvatske narodne banke,

22. Dr. Deša Mlikotin Tomić, ravnateljica Agencije za zaštitu tržišnog
natjecanja,

23. Mr. Dragan Šubat, pomoćnik ministra pomorstva, prometa i veza,

24. Mr. Sandra Švaljek, Ekonomski institut Zagreb.

V.

U radu PPP prema potrebi sudjeluju članovi Vlade Republike Hrvatske
i drugi državni dužnosnici.

VI.

Stručne i administrativne poslove za PPP obavlja Ministarstvo gospodarstva,
Ministarstvo poljoprivrede i šumarstva, Ministarstvo pomorstva, prometa
i veza i Ministarstvo financija, svaki iz svoje nadležnosti.

Sredstva za rad PPP osigurana su u Državnom proračunu Republike Hrvatske
za 1998. godinu.

VII.

Organizacija i način rada PPP uređuje se poslovnikom koji donosi PPP.

VIII.

PPP će na svojoj posljednjoj sjednici, a najkasnije do 30. listopada
1998. godine, Vladi Republike Hrvatske podnijeti završno izvješće o svome
radu.

IX.

Ova Odluka stupa na snagu danom donošenja i objavit će se u "Narodnim
novinama".

Klasa: 022-03/98-02/02
Urbroj: 5030105-98-1
Zagreb, 8. siječnja 1998.

Potpredsjednik
**mr. Borislav Škegro,** v. r.

Odluka, NN 3/1998-28